Diari Oficial de la Generalitat Valenciana


Sumari del DOGV 4186, del 08-02-2002 (2002/874)

ORDRE de 21 de gener de 2002, de la Conselleria de Justícia i Administracions Públiques, per la qual s'homologa la modificació dels estatuts de la Mancomunitat de Serveis Socials i Turisme de Pego, L'Atzúvia i les Valls.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4186

Data del DOGV
:   08-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/874


Data del document
:   21-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Vall d'Ebo, la
    * Vall de Gallinera, la
    * Vall d'Alcalà, la
    * Pego
    * administració local
    * associació de municipis
    * reglament intern

ORDRE de 21 de gener de 2002, de la Conselleria de Justícia i Administracions Públiques, per la qual s'homologa la modificació dels estatuts de la Mancomunitat de Serveis Socials i Turisme de Pego, L'Atzúvia i les Valls. [2002/M874]
  
Els plens dels ajuntaments d'Adsubia, Pego, la Vall d'Alcalà, Vall de Ebo i Vall de Gallinera, van acordar aprovar la modificació dels articles 2, 6 i 7 dels estatuts de la Mancomunitat de Serveis Socials i Turisme de Pego, l'Atzúvia i les Valls. Remés l'expedient tramitat i els estatuts aprovats a aquesta conselleria, no s'hi adverteix cap infracció de l'ordenament jurídic, ni menyscapte de les competències d'aquesta comunitat autònoma, ni interferència en el seu exercici.
  
Per tot això, i d'acord amb el que disposa l'article 44 de la Llei 7/1985, de 2 d'abril, Reguladora de les Bases de Règim Local, i el Decret 91/1999 de 30 de juliol, del Govern Valencià, pel qual s'aprova el Reglament d'Orgànic i Funcional de la Conselleria de Justícia i Administracions Públiques,
  
ORDENE
  
Article únic
  
S'homologa la modificació dels estatuts de la Mancomunitat de Serveis Socials i Turisme de Pego, l'Atzúvia i les Valls, el text complet dels quals es transcriu a continuació, en haver-se acreditat en l'expedient la legalitat de les actuacions.
  
València, 21 de gener de 2002
  
El conseller de Justícia i Administracions Públiques,
  
CARLOS GONZÁLEZ CEPEDA
  
Estatuts de la Mancomunitat de Serveis Socials
  
 i Turisme de Pego, l'Atzúvia i les Valls
  
Disposicions generals
  
Article 1
  
Els municipis d'Adsubia, Pego, la Vall d'Alcalà, Vall de Ebo i Vall de Gallinera es constitueixen en mancomunitat amb la plena personalitat jurídica per al compliment dels fins que es determinen en l'article 7 d'aquests estatuts, l'àmbit territorial de la qual són els respectius termes municipals.
  
Article 2
  
La mancomunitat s'anomena Mancomunitat de Serveis Socials i Turisme de Pego, l'Atzúvia i les Valls i els seus òrgans de govern i administració s'ubicaran al municipi on recaiga la presidència, i el domicili social i lloc de reunió són els ajuntaments.
  
Òrgans de govern i administració
  
Article 3
  
1. L'òrgan de govern de la mancomunitat és el ple integrat pels vocals representants de les entitats mancomunades, elegits pels seus respectius plens, d'acord amb el nombre d'habitants que tinguen l'últim padró o la revisió anual aprovada per la delegació de l'INE, conforme a l'escala següent:
  
a) L'alcalde de cada ajuntament o regidor/a en qui delegue.
  
b) Un/a regidor/a per cada 2.000 habitants, elegits pel ple, de cada ajuntament.
  
El mandat dels vocals coincideix amb el de les seues respectives corporacions.
  
2. Una vegada constituït el ple, s'elegirà entre els seus membres, el qui haja d'exercir el càrrec de president i un vicepresident.
  
3. Al ple de la mancomunitat correspon:
  
a) Aprovar el pressupost.
  
b) Aprovar la plantilla.
  
c) Exercir les accions en defensa dels drets de la mancomunitat, oposar-se en assumptes litigiosos quan aquesta siga demandada i enllestir tota classe de recursos en assumptes de qualsevol classe, grau o jurisdicció.
  
d) Proposar la modificació o reforma dels estatuts.
  
e) Aprovar, revisar, adquirir i alienar el patrimoni de la mancomunitat.
  
f) Aprovació d'ordenances, censures de comptes, reconeixement de crèdits, operacions de crèdits, concessió de lleves i esperes i qualsevol classe de compromisos econòmics.
  
g) Aprovar els plans i projectes necessaris per a l'establiment, desenvolupament i gestió de les obres, serveis o activitats previstes com a finalitats de la mancomunitat.
  
h) Admissió i separació de membres de la mancomunitat.
  
i) Aprovació de les bases que regiran les proves d'accés a la funció pública de la mancomunitat.
  
j) Determinar la forma de gestionar els serveis.
  
k) La incorporació dels fins previstos en l'article 6 no prestats inicialment.
  
l) Totes aquelles que la legislació atribueix al ple dels ajuntaments per al compliment dels seus fins.
  
Article 4
  
1. Correspon al president de la mancomunitat les competències següents:
  
a) Dirigir al govern i administració de la mancomunitat.
  
b) Convocar, presidir i alçar les sessions del ple de la mancomunitat.
  
c) Dirigir, inspeccionar i impulsar els serveis, obres i activitats de la mancomunitat.
  
d) Ordenar pagaments, retre comptes i administrar els fons i béns de la mancomunitat.
  
e) Retre anualment els comptes de l'administració del patrimoni.
  
f) Disposar de les despeses dins dels límits de la seua competència.
  
g) Exercir la direcció de personal de la mancomunitat.
  
h) Formular pels tècnics corresponents el projecte de pressupost de la mancomunitat.
  
i) Contractar obres, serveis i subministraments, sempre que la seua quantitat estiga en l'àmbit dels límits de la Llei de Contractes de les Administracions Públiques i la resta de lleis reguladores del règim local.
  
j) Exercir la representació de la Mancomunitat en tota classe d'actes i negocis jurídics.
  
k) Atorgar poders a procuradors per a comparéixer en juí i fora d'aquest.
  
l) Visar, amb la firma els certificats que es lliuren dels actes i documents de la mancomunitat.
  
m) Exercir totes les accions que calguen per al bon funcionament dels serveis de la mancomunitat.
  
n) Totes aquelles que la normativa de règim local atribueix al president per al compliment de les competències que té atribuïdes.
  
2. El president pot delegar l'exercici de les seues atribucions, excepte la de convocar i presidir les sessions del ple i les enumerades en els apartats a, g i k.
  
3. El vicepresident substituirà el president amb les mateixes facultats, en els casos vacants, absència i malaltia.
  
Article 5
  
1. Per al desenvolupament de les funcions administratives tindrà un secretari amb habilitació de caràcter nacional o funcionari en qui delegue.
  
2. La resta del personal que calga per al desenvolupament de les seues activitats es procurarà que siguen funcionaris dels municipis mancomunats.
  
3. El personal designat sense la condició de funcionari de carrera, es regirà per les normes del dret laboral.
  
Objecte i competències
  
Article 6
  
La mancomunitat, en el seu àmbit territorial, exercirà les competències pròpies del sistema públic de serveis socials i turisme, orientats al benestar i a la qualitat de vida i al desenvolupament de l'activitat turística.
  
Article 7
  
1é. Els serveis socials regulats pels presents estatuts se sotmetran als principis d'actuació següents:
  
a) Igualtat i universalitat de tots els ciutadans que els necessiten.
  
b) Solidaritat i redistribució.
  
c) Responsabilitat pública.
  
d) Participació democràtica dels ciutadans i ciutadanes.
  
e) I com a objectiu prioritari, prevenció i eliminació de les causes que condueixen a situacions de marginació i inadaptació social.
  
2. Modalitats d'intervenció:
  
a) Preventiva.
  
b) Assistencial: atenció a les necessitats primàries de la població.
  
c) Rehabilitació: de cara a aconseguir l'autonomia personal i la integració social, a través de recursos de promoció laboral, reinserció social i de rehabilitació personal.
  
3. Funcions dels serveis socials:
  
a) Informació orientació i assessorament als ciutadans/nes i als col·lectius sobre els recursos i drets socials existents.
  
b) Ajuda a domicili, l'objectiu de la qual és facilitar la permanència de l'individu en el seu medi habitual per mitjà de la prestació de serveis de caràcter domèstic, social, personal i/o educatiu.
  
c) Cooperació i animació comunitària, la finalitat de la qual és promoure activitats en grup tendents al fet que siguen els propis individus d'una comunitat els qui assumisquen la seua problemàtica i busquen vies de solució, sota els principis de solidaritat i participació.
  
d) Gestió d'ajudes econòmiques i el seu seguiment.
  
e) Derivació a serveis especialitzats quan la necessitat presentada no puga resoldre's amb els recursos existents en la mancomunitat.
  
f) Prevenció de situacions de risc i marginació social.
  
4t. L'activitat de turisme regulada en aquests estatuts es dirigirà principalment als objectius següents:
  
a) Fomentar, promocionar i desenvolupar l'oferta turística en el territori.
  
b) Informar, orientar i assessorar les persones i els col·lectius interessats sobre els recursos turístics de la zona.
  
c) Establir una oficina específica d'informació turística en el lloc que es determine pel ple.
  
d) Assistir tant com es puga a totes les fires de turisme que se celebren en l'àmbit comunitari, nacional o internacional.
  
e) Els noms propis de cadascun dels municipis que conformen la mancomunitat, figuraran en tots els anuncis publicitaris que es realitzen, tant en ràdio, TV, premsa o un altre mitjà, i en els cartells anunciadors del seu àmbit territorial.
  
5é. Els acords de la mancomunitat en l'establiment i realització dels serveis i obres meritades, obligaran els ajuntaments i veïns dels respectius municipis.
  
Recursos econòmics
  
Article 8
  
1. Per a la realització de les seues finalitats, la mancomunitat podrà comptar amb els recursos següents:
  
a) Els fruits, rendes o interessos dels béns i drets de qualsevol classe que siga titular la mancomunitat, i també els ingressos procedents de l'alienació i gravàmens d'aquests béns i drets.
  
b) Les donacions, herències, llegats i auxilis de tota classe procedents de particulars, acceptats per la mancomunitat.
  
c) Subvencions i altres ingressos de dret públic, acceptats per la mancomunitat.
  
d) Taxes per la prestació de serveis o la realització d'activitats de la seua competència.
  
e) Els procedents d'operacions de crèdit.
  
f) L'aportació dels municipis mancomunats la qual serà proporcional al nombre d'habitants de cadascun. Les aportacions dels municipis de la mancomunitat té la consideració de pagaments obligatoris i preferents per a l'entitat mancomunada.
  
Les aportacions econòmiques dels municipis es realitzaran en forma i terminis que determine el ple. En el cas que algun municipi es retardara en el pagament de la quota en més d'un trimestre, el president requerirà el pagament en el termini de 20 dies. Transcorregut aquest sense haver fet efectiu el deute, el president podrà sol·licitar dels òrgans de l'administració central, autonòmica o provincial la retenció de les quotes pendents, amb càrrec a les quantitats que, per qualsevol concepte, foren liquidades a favor de l'ajuntament deutor, per tal que foren entregades a la mancomunitat.
  
2. Serà d'aplicació a la mancomunitat allò que disposen les normes de règim local respecte dels ingressos detallats en el punt primer.
  
Article 9
  
Els ajuntaments respondran de les obligacions i deutes contrets per la mancomunitat, en la proporció indicada en l'article 8.
  
Article 10
  
El ple formarà anualment un pressupost únic, conforme a les disposicions de règim local.
  
Funcionament i règim jurídic
  
Article 11
  
El règim de sessions, l'adopció d'acords, la tramitació d'expedients i la comptabilitat, s'ajustarà a allò que disposen les lleis vigents per a les entitats locals.
  
Article 12
  
Les resolucions de la mancomunitat esgotaran la via administrativa i el règim jurídic serà el que es dispose per als ajuntaments, en les lleis de règim local.
  
Article 13
  
L'adhesió de qualsevol nou ajuntament s'efectuarà per procediment semblant al de la seua constitució, els ajuntaments als quals els interesse i es troben compresos en les condicions previstes en els estatuts. L'adhesió podrà realitzar-se per una , diverses o totes les finalitats de la mancomunitat, sempre que les obres o serveis siguen independents entre si.
  
Les adhesions hauran de ser informades favorablement per l'òrgan de govern de la mancomunitat (article 36.1, 2 i 3 del RPDT).
  
Per tràmits anàlegs i amb subjecció a les previsions estatuàries podrà separar-se de la mancomunitat qualsevol dels ajuntaments que la integren. En cap cas podrà tenir caràcter vinculant l'informe de l'òrgan de govern de la mancomunitat (article 36.4 de RPDT)
  
Legislació reguladora
  
Article 14
  
En tot allò no disposat en els presents estatuts, es regularan per allò que estableix la Llei 7/1985, el Reial Decret 781/1986, Reglament PDTEL i la resta de legislació aplicable a les entitats locals i en matèria de serveis socials.
  
Terme de vigència, modificació i dissolució de la mancomunitat
  
Article 15
  
La mancomunitat es constitueix amb duració indefinida, atenent al caràcter permanent dels seus fins.
  
Article 16
  
Qualsevol modificació dels estatuts de la mancomunitat, hauran d'acordar-se amb les mateixes formalitats establides per a la seua aprovació.
  
Article 17
  
La mancomunitat podrà dissoldre's:
  
a) Per l'acord unànime dels ajuntaments que la integren, adoptat amb els mateixos requisits que per a la seua constitució.
  
b) Per dur-se a terme la prestació dels serveis objecte d'aquesta per l'estat, la comunitat autònoma, la diputació provincial o per absorció de les competències municipals respectives.
  
Article 18
  
En dissoldre's la mancomunitat, revertiran en els ajuntaments els béns d'aquesta en proporció a les seues respectives aportacions.
  
Disposició addicional única
  
Els registres de les diverses entitats locals mancomunades tindran la consideració de registres delegats del de la mancomunitat a tots els efectes d'entrada, eixida i presentació de documents.
  
Disposició transitòria única